Ελληνοαμερικανικός Άτλας Νέας Υόρκης

Ο Ελληνο-Αμερικανικός Άτλας Αστόριας (αγγλικά: New York Greek American Atlas Astoria Soccer Club) ή Ελληνοαμερικανικός Νέας Υόρκης, όπως είναι ευρύτερα γνωστός, είναι ελληνικός ποδοσφαιρικός σύλλογος που ιδρύθηκε το 1941 στη συνοικία Αστόρια της Νέας Υόρκης. Χρώματα έχει το κόκκινο, άσπρο και μπλε και παίζει στο στάδιο "Μπένζαμιν Γκαρόζο", χωρητικότητας 500 καθήμενων θεατών. Έχει κατακτήσει τέσσερα Κύπελλα ποδοσφαίρου ΗΠΑ (National Challenge Cup) που είναι η παλαιότερη παναμερικανική ποδοσφαιρική διοργάνωση και η νικήτρια θεωρείται πρωταθλήτρια των Η.Π.Α. και επτά πρωταθλήματα Ν. Υόρκης. Είναι μια από τις παλιότερες ποδοσφαιρικές ομάδες των ΗΠΑ που έχει συνεχή ενεργή παρουσία. Ο "Άτλας" είναι μέλος της Κοσμοπόλιταν Σόκερ Λιγκ (CSL) και αγωνίζεται στις διοργανώσεις της. Το 2010-11 αγωνίστηκε στην 1η κατηγορία (CSL I). Έχει κατακτήσει τρία πρωταθλήματα της ομοσπονδίας (2005, 2008, 2009), ενώ παλιότερα έχει κατακτήσει άλλα τέσσερα πρωταθλήματα Ν. Υόρκης της GASL, της προγενέστερης της Κοσμοπόλιταν ποδοσφαιρικής ένωσης, τα έτη: 1964, 1968, 1969, 1970.

 Το 1919 αναφέρεται μεταξύ των αθλητικών συλλόγων που ήταν μέλη του ΣΕΓΑΣ ο "Ελληνοαμερικανικός Αθλητικός Σύλλογος Ν. Υόρκης". Το 1932 εκτός από τον Ελληνοαμερικανικό λειτουργούσε και ένας δεύτερος ομογενειακός σύλλογος, ο "Ελληνικός Αθλητικός Σύλλογος Ν. Υόρκης "Ερμής", οποίος είχε αθλητικό και ποδοσφαιρικό τμήμα που τερμάτισε στη δεύτερη θέση στο πρωτάθλημα Ν. Υόρκης με καλύτερους παίκτες τον τερματοφύλακα Γ. Αποστόλη και τον μέσα αριστερά Κωνσταντινίδη. Επίσης, είχε τμήμα γυναικείου αθλητισμού στίβου με 50 αθλήτριες και ομάδα μπάσκετ, την οποία αποτελούσαν οι: Ανίτα Πανούση, Ιουλία Δημιργκέλη, Μαρία Δημιργκέλη, Αμαλία Κόστη, Σουλτάνα Κόστη, Έβελιν Καναρίδου, Άννα Θεοχάρη. Ο σημερινός σύλλογος ιδρύθηκε το 1941 από τον Τομ Λάρης (Tom Laris). Το 1951 εντάχθηκε στην GASL (German-American Soccer League), στο ερασιτεχνικό τοπικό πρωτάθλημα της Ν. Υόρκης, όπου αγωνίστηκε ως το 1970 κατακτώντας τέσσερις φορές τον τίτλο: 1964, 1968, 1969, 1970. Στη συνέχεια δημιούργησε τη θυγατρική ομάδα Απόλλων Νέας Υόρκης, η οποία εντάχθηκε στην επαγγελματική Αμέρικαν Σόκερ Λιγκ (ASL), όπου αγωνίστηκε ως το 1981. Το 1977 η GASL μετονομάστηκε σε "Κοσμοπόλιταν Σόκερ Λιγκ" (CSL), στην οποία ο Γκρικ-Αμερικαν αγωνίζεται μέχρι σήμερα ως "Γκρικ-Αμέρικαν Άτλας Αστόρια". Το 2005 κατέκτησε για πρώτη φορά το πρωτάθλημα της Κοσμοπόλιταν, κάτι που κατάφερε άλλες δυο φορές (2008, 2009) φτάνοντας συνολικά τους επτά τοπικούς τίτλους. Παράλληλα, ο σύλλογος μετέχει στο "National Challenge Cup", το Κύπελλο ποδοσφαίρου ΗΠΑ, στο οποίο μπορεί να λάβει μέρος οποιαδήποτε ποδοσφαιρική ομάδα της χώρας. Το έχει κατακτήσει τέσσερις φορές (1967, 1968, 1969, 1974), ενώ άλλη μια φορά έφτασε στον τελικό (1989). Ως κυπελλούχος ΗΠΑ έλαβε μέρος στο Κύπελλο Πρωταθλητριών Β.Κ. Αμερικής (CONCACAF Champions' Cup) το 1968 και το 1970. Και τις δυο φορές αποκλείστηκε από τις τελικές νικήτριες: Τολούκα (το 1968) και Κρουζ Αζούλ (το 1970) από το Μεξικό. Κύπελλα Η.Π.Α. (National Challenge Cup): 1967, 1968, 1969, 1974 Φιναλίστ Κυπέλλου Η.Π.Α. (National Challenge Cup): 1989. Πρωταθλήματα Νέας Υόρκης (GASL): 1964, 1968, 1969, 1970. Πρωταθλήματα Νέας Υόρκης (C.S.L.): 2005, 2008, 2009. 1967: Ελληνοαμερικανικός Ν.Υ. - Όραντζ Κάουντι: 4-2 (σκόρερ: Τζον Κοσμίδης 2, Ντένις Νάνος, Πίτερ Τσαλουχίδης - Ράμπους, Ραντούλσκι). 1968: Ελληνοαμερικανικός Ν.Υ. - Ολυμπιακός Σικάγου: 1-1 (Νάνος 48΄, Ναλτάνης 89΄), 1-0 (Μπομπ Χάτζος 50΄) 1969: Ελληνοαμερικανικός Ν.Υ. - Μονταμπέλο Αρμένιανς: 1-0. 1974: Ελληνοαμερικανικός Ν.Υ. - Κροάσιαν Σικάγο: 2-0. 1989: Σεντ Πίτερσμπουργκ Κίκερς - Ελληνοαμερικανικός Ν.Υ.: 2-1 (Πολονέζ 46΄, Σίνγκλτον 119΄- Τζον Λιγνός 80΄). 1968: Α΄ γύρος: Ελληνοαμερικανικός Ν.Υ. - Σόμερσετ Κρίκετ Βερμούδας: 1-2, 1-0, 2-1 (πλέιοφ). Β΄ γύρος: Ελληνοαμερικανικός Ν.Υ. - Τολούκα Μεξικού: 1-4, 2-3. 1969: δεν μετείχε 1970: Α΄ γύρος: Ελληνοαμερικανικός Ν.Υ. - Κρουζ Αζούλ Μεξικού: 0-1, 0-5. 1975: δεν μετείχε. Αλκέτας Παναγούλιας (και προπονητής από 1967-1971) Άγγελος Αναστασιάδης (1987) Τζορτζ Αθηναίος Πίτερ Καρ Τζον Κοσμίδης Σαντιάγο Φορμόζο Τζιοβάνι Σαβαρέζε Cosmopolitan Soccer League Αθλητική Ηχώ, 22/8/1970, σ. 2.